CELEX: C2004/179/34
Language: et
Date: 2004-07-10 00:00:00
Title: Kohtuasi T-176/04: Hagi, mille 13. mail 2004 esitas Luigi Marcuccio Euroopa Ühenduste Komisjoni vastu

10.7.2004   
            
            
               ET
            
            
               Euroopa Liidu Teataja
            
            
               C 179/17
            
         
      HAGI, mille 13. mail 2004 esitas Luigi Marcuccio Euroopa Ühenduste Komisjoni vastu
   (Kohtuasi T-176/04)
   (2004/C 179/34)
   Kohtuasja menetluse keel: itaalia keel
   Euroopa Ühenduste Esimese Astme Kohus on saanud 13. mail 2004 hagi, mille Luigi Marcuccio, kelle esindaja on advokaat Alessandro Distante, on esitanud Euroopa Ühenduste Komisjoni vastu.
   Hageja esitab esimese astme kohtule järgmised nõuded:
   
               —
            
            
               tühistada nimetatud ametiasutuse otsus, millega hageja taotlus lükati tagasi;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Käesolev hagi on esitatud põhjusel, et hageja taotles 1. aprillil 2003 komisjonilt järgmist: a) Kui on olemas dr. M. P. Simmoneti koostatud arstlik aruanne, mis tehti hageja kodus 20. juunil 2002 seoses arstliku läbivaatusega, siis saadetaks sellest tõestatud ärakiri hagejale või tema poolt sel eesmärgil nimetatud arstile, ja viimasel juhul teavitatakse sellest saatmisest kirjalikult hagejat; b) kui arstlikku aruannet ei ole olemas, teavitatakse sellest hagejat kirjalikult; c) kui on põhjusi punktides a ja b esitatud taotlustega mittenõustumiseks, teavitatakse neist põhjustest kirjalikult hagejale.
   Vaikiva tagasilükkava otsuse tagajärjel esitas hageja käesoleva hagi.
   Hageja esitab nõude toetuseks järgmisi põhjendusi:
   Seaduse rikkumine, sest ametnikul on õigus tutvuda kõikide teda puudutavate dokumentidega, mida kostja teenistuses olevad isikud on ülesannete täitmisel koostanud ja mis on nende valduses, ning see kehtib ka arstliku auraunde suhtes.
   Hageja tervist ning füüsilist ja psüühilist puutumatust puudutavate õiguste rikkumine ning ühenduse institutsiooni teenistuses oleva isiku heaolu arvestamist puudutavate kohustuste rikkumine.
   Personalieeskirjade artiklis 25 sätestatud otsuste põhjendamiskohustuse rikkumine.
   Hoolimiskohustuse rikkumine, sest kostja ei ole üldse arvestanud hageja huvidega selles osas, et talle võimaldataks arstlikus aruandes sisalduvaga tutvumist või et sellest vähemalt teavitataks hageja poolt sel eesmärgil nimetatud arsti, ja lisaks väidab hageja, et ta ei mõista milliseid organisatsiooni huve on kostja tahtnud kaitsta, lükates hageja taotluse ja seejärel koostatud kaebuse tagasi.